
PROIECT DE HOTĂRÂRE
 privind aprobarea Planului Urbanistic de Detaliu „Imobil în regim de inaltime maxim S+P+3E cu spații comerciale, servicii si locuinte colective”
 Consiliul Local al Municipiului Timişoara
Având în vedere Expunerea de motive cu nr. UR2018-018180/09.11.2018 privind oportunitatea proiectului de hotarare a Primarului Municipiului Timişoara, domnul NICOLAE ROBU;
	Având în vedere Raportul de specialitate nr. UR2018-018180/12.11.2018 - al Directiei Urbanism si Dezvoltare Urbana din cadrul Primăriei Municipiului Timisoara;
Având în vedere Avizul Serviciului Juridic din data de  - Anexă la Raportul de specialitate nr. ;
	Având în vedere avizele Comisiei pentru studii, prognoze, economie, buget, finanţe, impozite si taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public si privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor din cadrul Consiliului Local al municipiului Timişoara;
	Având în vedere prevederile Hotărârii Guvernului nr. 525/1996 privind Regulamentul General de Urbanism,  republicată;
	Având în vedere prevederile Legii nr. 50/1991 privind autorizarea executării lucrărilor de construcţii, republicată şi modificată;
	Având în vedere prevederile art. 25 alin. (1) şi Anexei I din Legea nr. 350/2001 privind amenajarea teritoriului şi urbanismul, modificată;
	Având în vedere prevederile Ordinului nr. 2701/2010 pentru aprobarea metodologiei de informare şi consultare a publicului cu privire la elaborarea sau revizuirea planurilor de urbanism şi amenajare a teritoriului;
	Având în vedere prevederile Hotărârii Consiliului Local al Municipiului Timişoara nr. 183/08.05.2017 pentru modificarea Hotărârii Consiliului Local nr. 140/19.04.2011 privind aprobarea "Regulamentului local de implicare a publicului  în elaborarea sau revizuirea planurilor de urbanism şi amenajare a teritoriului";
	Având în vedere Avizul favorabil al Arhitectului Şef nr. 38/25.09.2018, precum şi Adresa Agenţiei pentru Protecţia Mediului cu nr. nr. 69/31.07.2018 şi Notificarea nr. 3916/10.08.2018;
	În conformitate cu prevederile art. 36 alin. (2) lit. c) şi alin. (5) lit. c) din Legea nr. 215/2001 privind administraţia publică locală, republicată şi modificată;
	În temeiul art. 45 din Legea nr. 215/2001 privind administraţia publică locală, republicată şi modificată;
H O T Ă R Ă Ş T E :
Art.1 Se aprobă Planul Urbanistic de Detaliu „Imobil în regim de inalţime maxim S+P+3E cu spaţii comerciale, servicii si locuinţe colective”, str. Mareşal Constantin Prezan nr. 2, având ca beneficiar S.C. NOUA CASĂ LOCUINŢE S.R.L., întocmit conform Proiectului nr. 14-PRZ-18, realizat de S.C. 5U STAMP S.R.L., care face parte integrantă din prezenta hotărâre.
Art. 2 Se stabilesc condiţiile de construire: Regim de construire = maxim S+P+3E;
- în partea din spate (la sud) al treilea etaj va fi retras cu minim 7 m, conform planşei nr. 03 „Reglementări Urbanistice” 
-Funcţiune propusă: funcţiuni mixte – locuinţe colective, comerţ şi servicii;
- Înălţime maximă atic: H max = 15,00 m;
- Procent de ocupare al terenului maxim: POTmax  = 50%
- Coeficient de utilizare al terenului maxim: CUTmax  = 1,8;
- Retragere faţă de aliniament - 11 m
- Retragere faţă de limitele laterale = minim jumătate din înălţimea clădirii, dar nu mai puţin de 6,00 m;
- Retragere faţă de limita posterioară = minim 15 m pentru construcţiile supraterane
- Retragere faţă de limita posterioară = minim 10 m pentru construcţiile subterane
- Pot fi realizate locuri de parcare înierbate cu asigurarea fonoizolaţiei corespunzătoare.
Accesul auto şi pietonal se va realiza din strada Mareşal Constantin Prezan, conform avizului Comisiei de Circulaţie nr. DT 2018-003382/31.05.2018;
Accesul în parcarea subterană se va face semaforizat alternativ pe fiecare sens; circulaţia în parcarea subterană va fi prevăzute cu sensuri unice, semaforizare şi oglinzi pentru vizibilitate.
Zone verzi propuse in documentaţie şi în conformitate cu Avizul Agenţiei pentru Protecţia Mediului nr. 69/31.07.2018 şi adresei nr. 3916/10.08.2018 - zone verzi 20%. Suprafaţa de zone verzi va fi amenajată şi întreţinută.
Pe laturile sudica şi vestică a parcelei, spre vecinătăţile cu locuinţe, se vor prevedea panouri fonoabsorbante. 
Art.3 Prezentul Plan Urbanistic de Detaliu „Imobil în regim de inalţime maxim S+P+3E cu spaţii comerciale, servicii si locuinţe colective”, str. Mareşal Constantin Prezan nr. 2, se va integra în prevederile Planului Urbanistic General Timişoara şi are o valabilitate de 2 ani, perioadă în care pot fi demarate investiţiile prevăzute în documentaţie.
Terenul reglementat în suprafaţă totală de 6477 mp, este înscris în CF. 421778, nr. top. 421778, teren intravilan, situat în str. Mareşal Constantin Prezan nr. 2, Timişoara, proprietar S.C. NOUA CASĂ LOCUINŢE S.R.L.
Art. 4 Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic de Detaliu şi a Regulamentului Local de Urbanism;
Art. 5 Cu aducerea la îndeplinire a prezentei hotărâri se încredinţează  Direcţia Urbanism si Dezvoltare Urbana din cadrul Primăriei Municipiului Timişoara;
Art. 6  Prezenta hotărâre se publica in Buletinul Informativ al Primariei Municipiului Timisoara si pe site-ul propriu si totodata se comunica:
		- Instituţiei Prefectului - Judeţul Timiş;
		- Primarului Municipiului Timişoara;
		- Direcţiei Urbanism si Dezvoltare Urbană;
		- Direcţiei Tehnice;
		- Direcţiei Economice;
		- Direcţiei de Mediu;
		- Direcţiei Dezvoltare;
		- Direcţiei Clădiri, Terenuri şi Dotări Diverse I Est;
		- Direcţiei Clădiri, Terenuri şi Dotări Diverse I I Vest;
		- Direcţiei Comunicare - Relaționare;
		- Biroului Audit;
		- Biroului Managementul Calităţii;
		- Corpului de Control și Antifraudă al Primarului;
		- Proiectantului S.C. 5U STAMP S.R.L.;
		- Beneficiarilor .C. NOUA CASĂ LOCUINŢE S.R.L.;  
		- Mass-media locale.
	 Preşedinte de şedinţă,
 Consilier  	
	



